S-7388/2019

Mál þetta, sem dómtekið var í dag, var höfðað með tveimur ákærum á hendur X, kt. [...], [...], [...]. Í fyrri ákæru málsins, útgefinni af lögreglustjóranum á höfuðborgarsvæðinu 17. desember 2019, er ákærða gefin að sök:

„eftirtalin hegningarlaga- og umferðarlagabrot með því að hafa:

1. Þriðjudaginn 4. desember 2018 ekið bifreiðinni

[...] sviptur ökurétti og undir áhrifum áfengis (í blóði mældist vínandamagn 1,64 ‰) um Borgarveg í Reykjavík þar sem lögregla stöðvaði aksturinn móts við Spöngina.

[...]

Telst þetta varða við 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

2. Þriðjudaginn 5. mars 2019 ekið bifreiðinni

[...] sviptur ökurétti og undir áhrifum áfengis (í blóði mældist vínandamagn 3,24 ‰) inn á bifreiðastæði Vínbúðar ÁTVR að Dalvegi 2 í Kópavogi þar sem lögregla stöðvaði aksturinn.

[...]

Telst þetta varða við 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

3. Fimmtudaginn 11. apríl 2019 ekið bifreiðinni

[...] sviptur ökurétti og undir áhrifum áfengis (í blóði mældist vínandamagn 2,04 ‰) um Fjarðarhraun og Flatahraun í Hafnarfirði þar sem lögregla stöðvaði aksturinn við bensínstöð Atlantsolíu við Kaplakrika.

[...]

Telst þetta varða við 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

4. Laugardaginn 3. ágúst 2019 notað farsíma án handfrjáls búnaðar á sama tíma og ákærði ók bifreiðinni [...] sviptur ökurétti og ófær um að stjórna bifreiðinni örugglega vegna neyslu deyfandi lyfja (í blóði mældist demoxepam 1670 ng/ml, desmetýlklórdíazepoxíð 2480 ng/ml, klórdíazepoxíð 4130 ng/ml og nordíazepam 125 ng/ml) um Ásbúð í Garðabæ þar sem bifreiðin hafnaði á ljósastaur við hús nr. 64.

[...]

Telst þetta varða við 1., sbr. 2. mgr. 44. gr., 1. mgr. 47. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

5. Þriðjudaginn 6. ágúst 2019 ekið bifreiðinni

[...] á skráningarmerkinu [...] sem ákærði hafði komist yfir og sett á bifreiðina í blekkingarskyni, sviptur ökurétti ogundir áhrifum áfengis (í blóði mældist vínandamagn 2,15 ‰) um Borgarveg í Reykjavík vestan við Spöngina, þar sem lögregla stöðvaði aksturinn.

[...]

Telst þetta varða við 157. gr. almennra hegningarlaga nr. 19/1940 og 1., sbr. 3. mgr. 45. gr., 1. mgr. 48. gr. og 1. mgr. 63. gr., allt sbr. 1. mgr. 100. gr. umferðarlaga nr. 50/1987.

6. Miðvikudaginn 7. ágúst 2019 ekið bifreiðinni SL- 778 sviptur ökurétti og undir áhrifum áfengis (í blóði mældist vínandamagn 2,39 ‰) frárein af Gullinbrú í Reykjavík vestur Vesturlandsveg að Miklubraut, afrein niður á Reykjanesbraut til suðurs og aðra afrein af þeirri götu aftur upp á Vesturlandsveg til austurs þar sem ákærði stöðvaði aksturinn vegna gatnaframkvæmda.

[...]

Telst þetta varða við 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

7. Miðvikudaginn 7. ágúst 2019, stolið skráningarmerkjum bifreiðarinnar [...] þar sem hún stóð fyrir framan bifreiðaverkstæði við Dugguvog 9- 11 í Reykjavík.

[...]

Telst þetta varða við 244. gr. almennra hegningarlaga nr. 19/1940.

8. Fimmtudaginn 8. ágúst 2019 ekið bifreiðinni

[...] á skráningarmerkinu [...]

, sem ákærði hafði komist yfir og sett á bifreiðina í blekkingarskyni, sviptur ökurétti, undir áhrifum áfengis (í blóði mældist vínandamagn 2,16 ‰) og ófær um að stjórna bifreiðinni örugglega vegna neyslu deyfandi lyfja (í blóði mældist demoxepam 2210 ng/ml, desmetýlklórdíazepoxíð 490 ng/ml, klórdíazepoxíð 1890 ng/ml og nordíazepam 330 ng/ml) um bifreiðastæði við verslun Iceland, Staðarbergi 2 í Hafnarfirði, þar sem hún hafnaði á suðurvegg hússins.

[...]

Telst þetta varða við 157. gr. almennra hegningarlaga nr. 19/1940 og 1., sbr. 2. mgr. 44. gr., 1., sbr. 3. mgr. 45. gr., 1. mgr. 48. gr. og 1. mgr. 63. gr., allt sbr. 1. mgr. 100. gr. umferðarlaga nr. 50/1987.

9. Þriðjudaginn 13. ágúst 2019 ekið bifreiðinni

[...] á skráningarmerkinu [...]

, sem ákærði hafði komist yfir og sett á bifreiðina í blekkingarskyni, sviptur ökurétti ogundir áhrifum áfengis (í blóði mældist vínandamagn 1,65 ‰) vestur Garðaflöt í Garðabæ og Lindarflöt til suðurs þar sem lögreglan stöðvaði aksturinn við hús nr. 49.

[...]

Telst þetta varða við 157. gr. almennra hegningarlaga nr. 19/1940 og 1., sbr. 3. mgr. 45. gr., 1. mgr. 48. gr. og 1. mgr. 63. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Í síðari ákæru málsins, útgefinni af sama embætti 11. febrúar 2020, er ákærða gefin að sök:

„eftirtalin brot:

1. Skjalabrot með því að hafa í blekkingarskyni sett skráningarmerkin [...] og [...] á fram- og afturenda bifreiðar sem bera átti skráningarmerkin[...], en lögregla kom að bifreiðinni mannlausri miðvikudaginn 4. september 2019 á Hafnarfjarðarvegi, á móts við Túnin í Garðabæ.

[...]

Telst þetta varða við 157. gr. almennra hegningarlaga nr. 19/1940.

2. Nytjastuld og umferðarlagabrot með því að hafa þriðjudaginn 10. desember 2019 í heimildarleysi nýtt sér bifreiðina [...], sem hafði verið tekin föstudagskvöldið 2. desember 2019 hvar hún stóð við veitingastaðinn Dominos, Skeifunni 17 í Reykjavík, og ekið henni sviptur ökurétti og undir áhrifum áfengis (í blóði mældist vínandamagn 2,8 ‰) um mislæg gatnamót Hafnarfjarðarvegar og Arnarnesvegar í Garðabæ, austur Arnarnesveg og Akrabraut til vesturs, þar sem ákærði sinnti ekki stöðvunarmerkjum lögreglu, heldur ók áfram vestur Akrabraut og um hringtorg við Hofakur, hvaðan hann ók síðan um Árakur inn á bifreiðastæði við hús númer 5, þar yfir kantstein og gangstétt og aftur inn á Akrabraut, síðan austur þá götu og um hringtorg við Arnarnesveg, suður Bæjarbraut að hringtorgi við gatnamót Malt akurs, hvaðan ákærði ók suður Gilsbúð eftir tvo hringi í torginu, vestur Hnoðraholtsbraut, þar sem hann nam staðar eftir að annarri lögreglubifreið hafði verið lagt þvert á þá götu og eftir að ákærða voru gefin ítrekuð stöðvunarmerki með forgangsmerkjum. Hraðamæling fór fram með jöfnu millibili meðan á eftirför lögreglu stóð og náði ákærði mest 77 kílómetra hraða á klukkustund, að teknu tilliti til vikmarka, suður Bæjarbraut, en leyfður hármarkshraði á þeirri götu er 50 kílómetrar á klukkustund.

[...]

Telst þetta varða við 1. mgr. 259. gr. almennra hegningarlaga nr. 19/1940, 6. mgr. 7. gr., 1. mgr. 37. gr. og 1., sbr. 3. mgr. 49. gr. og 1. mgr. 58. gr., allt sbr. 1. mgr. og 2. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Í þinghaldi 19. febrúar 2020 voru málin sameinuð.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök. Verður hann því sakfelldur fyrir þá háttsemi, sem réttilega er heimfærð undir lagaákvæði, þar með talið þágildandi ákvæði eldri umferðarlaga nr. 50/1987, en brot ákærða sem undir þau féllu varða nú við samsvarandi ákvæði í núgildandi umferðarlögum nr. 77/2019. Nánar tiltekið er sú háttsemi sem ákærði er sakfelldur fyrir heimfærð undir lagaákvæði samkvæmt því sem hér að neðan greinir greinir frá.

Brot ákærða samkvæmt 1. til og með 3. tölulið ákæru varða við 1., sbr. 3. mgr. 49. gr. og 1. mgr. 58. gr., allt sbr. 1. mgr. 95. gr. laga nr. 77/2019.

Brot ákærða samkvæmt 4. tölulið ákæru varða við 1. mgr. 57. gr., sbr. 1. mgr. 94. gr. laga nr. 77/2019, og 1., sbr. 2. mgr. 48. gr. og 1. mgr. 58. gr., allt sbr. 1. mgr. 95. gr. laga nr. 77/2019.

Brot ákærða samkvæmt 5. tölulið ákæru varða við 157. gr. almennra hegningarlaga nr. 19/1940, 1. mgr. 72. gr., sbr. 1. mgr. 94. gr. laga nr. 77/2019 og 1., sbr. 3. mgr. 49. gr. og 1. mgr. 58. gr., allt sbr. 1. mgr. 95. gr. laga nr. 77/2019.

Brot ákærða samkvæmt 6. tölulið ákæru varða við 1., sbr. 3. mgr. 49. gr. og 1. mgr. 58. gr., allt sbr. 1. mgr. 95. gr. laga nr. 77/2019.

Brot ákærða samkvæmt 7. tölulið ákæru varðar við 244. gr. almennra hegningarlaga nr. 19/1940.

Brot ákærða samkvæmt 8. tölulið ákæru varða við 157. gr. almennra hegningarlaga nr. 19/1940, 1. sbr. 2. mgr. 48. gr., 1., sbr. 3. mgr. 49. gr. og 1. mgr. 58. gr., allt sbr. 1. mgr. 95. gr. laga nr. 77/2019 og 1. mgr. 72. gr., sbr. 1. mgr. 94. gr. laga nr. 77/2019.

Brot ákærða samkvæmt 9. tölulið ákæru varða við 157. gr. almennra hegningarlaga nr. 19/1940, 1., sbr. 3. mgr. 49. gr. og 1. mgr. 58. gr., allt sbr. 1. mgr. 95. gr. laga nr. 77/2019 og 1. mgr. 72. gr., sbr. 1. mgr. 94. gr. laga nr. 77/2019.

Ákærði er fæddur í [...] [...]. Samkvæmt framlögðu sakavottorði, dagsettu 7. febrúar 2020, á hann að baki sakaferil sem nær aftur til ársins 2013, en þar af hafa eftirgreind brot hans áhrif við ákvörðun refsingar í máli þessu. Hann gekkst undir sektargreiðslu og tímabundna sviptingu ökuréttar vegna ölvunaraksturs, með sátt hjá lögreglustjóra [...]. Með dómi [...] var hann dæmdur til greiðslu sektar og sviptur ökurétti tímabundið, fyrir sams konar brot og akstur sviptur ökurétti. Hann gekkst undir sektargreiðslu, vegna aksturs sviptur ökurétti, með sátt hjá lögreglustjóra [...]. Með dómi [...] sama ár var hann dæmdur í 45 daga fangelsi og sviptur ökurétti ævilangt, fyrir að aka bifreið undir áhrifum áfengis og sviptur ökurétti. Með dómi Hæstaréttar Íslands [...] var ákærði dæmdur í tólf mánaða fangelsi, fyrir ýmis brot gegn almennum hegningarlögum nr. 19/1940, en brotin framdi ákærði árið 2012. Fullnustu refsingar þess dóms var frestað og skyldi hún falla niður að liðnum tveimur árum frá uppsögu dómsins. Áfrýjað var héraðsdómi frá [...]. Um var að ræða hegningarauka. Með dómi Héraðsdóms Reykjaness [...] var ákærði dæmdur í 15 mánaða fangelsi, þar af 12 mánuði skilorðsbundið, fyrir akstur undir áhrifum áfengis og sviptur ökuréttindum, en skilorðsdómurinn frá [...] var þar dæmdur upp. Ákærði var þá einnig sviptur ökuréttindum ævilangt. Með brotum sínum nú hefur ákærði rofið skilorð framangreinds dóms frá [...]. Með vísan til 60. gr. almennra hegningarlaga ber að taka skilorðsbundna hluta refsingarinnar upp og gera ákærða refsingu í einu lagi eftir reglum 77. gr. sömu laga.

Með hliðsjón af framangreindu, sakarefni málsins, játningu ákærða, dómvenju og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í þrjú ár. Ekki er tilefni til að skilorðsbinda þá refsingu.

Með vísan til 99. og 101. gr. laga nr. 77/2019 er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 471.200 krónur, að meðtöldum virðisaukaskatti, og 706.765 krónur í annan sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari.

B-kvk-nf B-kvk-nf héraðsdómari kveður upp dóminn.

D Ó M S O R Ð:

Ákærði, X, sæti fangelsi í þrjú ár.

Ákærði er sviptur ökurétti ævilangt.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 471.200 krónur og 706.765 krónur í annan sakarkostnað.